TAX
పిఎంజికెవై పన్ను తిరస్కరిస్తే గుర్తింపురద్దు చేస్తాం!
న్యూఢిల్లీ,: ప్రధానమంత్రి గరీబ్‌ కళ్యాణ్‌యోజన కింద పన్నులు నిరాకరించే బ్యాంకులకు అవసరమైతే గుర్తింపు రద్దు చేయకతప్పదని కేంద్ర ఆర్థికశాఖ హెచ్చరికలు జారీచేసింది. ఆధునీకరించిన సాంకేతికపరిజ్ఞానం లేకపోవడం, ఏ చలానా కింద ఈ పన్నులు స్వీకరించాలన్న అంశా లపై స్పష్టత లేకపోవడంతో ప్రభుత్వరంగం, ప్రైవేటు బ్యాంకులు సైతం పిఎంజికెవై పన్నులను నిరాకరి స్తున్నాయి. రానునరాను సమస్య మరింత ఉధృతం అవుతోంది. ఈనెల 31వ తేదీతో ఈస్కీం ముగుస్తు న్నందున బ్యాంకులు ఖచ్చితంగా ఈ పన్నులు స్వీకరించాల్సిం దేనని ఆర్థికమంత్రిత్వశాఖ అన్ని బ్యాంకింగ్‌అధిపతులకు లేఖలు రాసింది.
అన్నిశాఖల అధిపతులకు స్పష్టమయిన మార్గదర్శకా లు జారీచేయాలని కోరింది. వాటి సాఫ్ట్‌వేర్‌, వ్యవస్థలను కూడా మార్పులుచేర్పులు చేసుకుని పన్నులు అనుమతించేలా చర్యలు తీసుకోవాలని కోరింది. పెద్దనోట్ల రద్దు తర్వాత ప్రభు త్వం ప్రధానమంత్రి గరీబ్‌కళ్యాణ్‌యోజనను అమలులోనికి తెచ్చిందిఈ పథకం కింద తమవద్ద ఉన్న లెక్కలుతేలని సొమ్ము ను ఈ ఖాతాల్లో జమచేసుకోవచ్చు. 50శాతం పన్ను, పెనాల్టీ లను చెల్లించడం ద్వారా బ్యాంకు ఖాతాల్లో జమ చేసుకోవచ్చని సూచించింది. ఈ మొత్తంలో నాలుగో వంతు వడ్డీరహితంగా నాలుగేళ్లపాటు ఖాతాలోనే ఉంచేటట్లు నిబంధనలు జారీచేసింది. డిసెంబరు ఒకటవ తేదీ ప్రారంభించిన ఈస్కీం మార్చి 31వ తేదీతో ముగుస్తున్నది. ఇటీవలి కాలంలో బ్యాంకులపై ఆర్థికశాఖకు భారీ ఎత్తున ఫిర్యాదులు అందడంతో పిఎంజికెవై పన్నులు తిరస్కరిస్తున్న బ్యాంకులకు అవసరమైతే ధృవీకరణ రద్దుచేస్తామని ప్రకించింది.
ఇందుకు సంబంధించి కేంద్ర ప్రిన్సిపల్‌ చీఫ్‌ కంట్రోలర్‌ ఆఫ్‌ అకౌంట్స్‌ అన్ని బ్యాంకుల అధిపతులకు లేఖలురాస్తూ పిఎంజికెవై పన్నులు తిరస్కరిస్తే క్రమశిక్షణ ఎదుర్కొనాల్సి ఉంటుందని హెచ్చరించారు.